पाएं अपने शहर की ताज़ा ख़बरें और फ्री ई-पेपरडाउनलोड करें
कोविड को डायबिटीज और हार्ट के मरीजों के लिए ज्यादा घातक बताया जा रहा है। जबकि सतर्क रहकर ऐसेे मरीज भी सामान्य मरीजों की तरह ठीक हो सकते हैं। मरीज अगर शुगर लेवल, ब्लड प्रेशर और कोलेस्ट्रॉल नियंत्रित रखें तो खतरे को कम किया जा सकता है। ऐसे मरीज हल्के लक्षण होने पर घर पर ही रहकर ठीक हो सकते हैं। दरअसल, कोरोना में मरीजों को स्टेरॉयड्स दिए जा रहे हैं, जिससे शुगर बढ़ जाती है। कोशिश करें कि घर पर हैं और लक्षण हल्के हैं तो पहले दिन से ही स्टेरॉयड्स न लें। जरूरी हो तो इसे तीन दिन बाद लें। डॉक्टरी सलाह से अपनी दवाओं और इंसुलिन के डोज एडजस्ट करवाना जरूरी है। अगर आपकी शुगर अच्छे से नियंत्रित है तो कोविड से गंभीर रूप से संक्रमित होने का खतरा भी बेहद कम होगा।
हार्ट के मरीज: यदि होम आइसोलेट हैं तो हल्के लक्षण में सिर्फ नियमित दवाएं लें
कोविड के हल्के लक्षण वाले दिल के मरीज भी घर पर रह सकते हैं।}अपनी नियमित दवाएं समय पर जरूर लेते रहें। हल्के लक्षण वाले मरीजों के लिए कोविड की कोई दवा नहीं है। बिना डॉक्टरी सलाह के जबरदस्ती दवाएं न लें।}ऑक्सीजन सैचुरेशन चेक करते रहें। अगर ऑक्सीजन लेवल कम हो रहा है तो डॉक्टर से संपर्क करें। कई तरह की पेन किलर दवाएं दिल और किडनी के लिए घातक होती हैं। इन्हें बिना डॉक्टरी सलाह के न लें। कोलेस्ट्रॉल की दवाएं जारी रखें। इसके लिए डॉक्टर से बात करें। डाइट में सैचुरेटेड फैट कम करें। नमक का सेवन कम करें।
डायबिटीज के मरीज: दिन में चार बार शुगर चेक करें, डाइट में प्रोटीन बढ़ाएं
ऑक्सीजन लेवल सही है तो आइसोलेशन में भी एक्टिव रहें। कमरे में ही दिन में दो बार 6-6 मिनट की एक्सरसाइज करें। एक्सरसाइज से पहले और बाद में ऑक्सीजन लेवल चेक करें।}दिनभर में चार बार शुगर चेक करें। सुबह खाली पेट, दोपहर भोजन के बाद, रात के भोजन के पहले और रात के भोजन के दो घंटे बाद। रीडिंग नोट करें। होम आइसोलेशन में हैं और स्थिति ठीक है तो कोशिश करें पहले दिन से स्टेरॉयड्स न शुरू करें। यदि ऑक्सीजन सैचुरेशन कम हो रहा है तो डॉक्टर से सलाह लें। अपनी डाइट में प्रोटीन का इनटेक जरूर बढ़ाएं।
डायबिटिज और हार्ट के मरीज को ज्यादा सावधानी रखने की जरूरत
कोरोना महामारी को देखते हुए जो डायबिटिज और हार्ट के मरीज हैं, उन्हें ज्यादा सावधानी रखने की जरूरत है। क्योंकि ऐसे मरीजों के लिए कोविड ज्यादा खतरनाक और घातक है। हालांकि सतर्क रहकर ऐसे मरीज सामान्य मरीजों की तरह ठीक हो सकते हैं। मरीज अपना शुगर लेवल, ब्लड प्रेशर और कॉलेस्ट्रॉल नियंत्रित रखकर खतरे को कम कर सकता है। इसलिए इस समय शुगर लेवल और बीपी पर भी ध्यान देने की जरूरत है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn